Z A P I S N I K
40. sjednice Vijeća Gradske četvrti Trnje, održane 30. rujna 2024. s početkom u 18:07 sati, u prostoru mjesne samouprave, Mjesni odbor Vrbik, Ulica Lavoslava Ružičke 26.
Nazočni članovi Vijeća: Petar Anić Božić, Igor Bedeković, Petra Bušelić, Vladimir Dimić, Goran Đulić,  Almasa Filipović, Zvonimir Glavaš, Šime Kovač, Vesna Kušanić, Frana Laća, Tomislav Medak, Mladen Perica, Rudolf Pristovnik, Marija Prša i Krešimir Ugarković.
Ostali nazočni: Martina Jakovina – voditeljica Područnog odsjeka Trnje i Daniela Vuković – stručna referentica. 
Predsjednik utvrđuje da je na sjednici nazočno 15 od 15 članova Vijeća te Vijeće može pravovaljano raspravljati i odlučivati, otvara 40. sjednicu Vijeća. 
Predsjednik otvara raspravu o zapisniku 39. sjednice Vijeća.
Predsjednik zaključuje raspravu i daje na glasovanje prihvaćanje zapisnika 39. sjednice. 

Vijeće 
je jednoglasno prihvatilo zapisnik 39. sjednice.
Predsjednik otvara raspravu o predloženom dnevnom redu.

Predsjednik zaključuje raspravu i daje na glasovanje predloženi dnevni red.

Vijeće 
je jednoglasno prihvatilo sljedeći

D N E V N I  R E D :
1. Prijedlog odluke o izmjeni Poslovnika o radu Vijeća Gradske četvrti Trnje,
2. Prijedlog zaključka o inicijativi za postupkom izmjene područja i naziva mjesnih odbora,

3. Prijedlog zaključka o prijedlozima za revitalizaciju bivše tvornice Zagrepčanka,

4. Prijedlog zaključka o davanju mišljenja o prijedlogu osiguravanja sredstava za provođenje 

    aktivnosti, programa i projekata u svrhu unapređenja kvalitete života građana,

5. Prijedlog zaključka o davanju mišljenja o Nacrtu prijedloga odluke o izmjeni Odluke o 

    mjestima za trgovinu na malo izvan prodavaonica i tržnica na malo i mjestima za 

    ugostiteljsku djelatnost izvan tržnica koje se obavljaju u kioscima i vanjskom izgledu kioska,

6. Prijedlog zaključka o očitovanju o zahtjevu društva „GIK grupa“ o mogućnosti raspolaganja 

    česticama 3718/1 i dr. sve k.o. Trnje u svrhu formiranja građevinske čestice sukladno 

    Urbanističkom planu uređenja Kruge,

7. Prijedlog zaključka o davanju mišljenja o dužem radnom vremenu ugostiteljskog objekta – 
    bistro i pizzeria „STROSSMAYER“, Zagreb, Bednjanska 14,
8. Prijedlog zaključka o davanju mišljenja o zahtjevu za postavljanje pokretne naprave – 

    trampolina – k.č. 4853/9 k.o. Trnje,

9. Prijedlog zaključka o reviziji postavljenih reklamnih panoa na području Gradske četvrti 

    Trnje,

10.Komunalna problematika,

11.Pitanja i prijedlozi.
Ad 1. Prijedlog odluke o izmjeni Poslovnika o radu Vijeća Gradske četvrti Trnje,

Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedlog odluke.

Vijeće je jednoglasno donijelo
O D L U K U

o izmjeni Poslovnika o radu Vijeća Gradske četvrti Trnje.

Odluka se prilaže zapisniku.
Ad 2. Prijedlog zaključka o inicijativi za postupkom izmjene područja i naziva mjesnih 
          odbora,
Predsjednik daje uvodno obrazloženje te otvara raspravu.

U raspravi sudjeluju: Frana Laća, Vladimir Dimić, Tomislav Medak, Mladen Perica, Šime Kovač, Marija Prša, Rudolf Pristovnik, Zvonimir Glavaš i Goran Đulić.

Predsjednik zaključio je raspravu i dao na glasovanje Prijedlog zaključka.

Vijeće je većinom glasova (10 „ZA“, 4 „PROTIV“ i 1 „SUZDRŽAN“) donijelo
Z A K LJ U Č A K

o inicijativi za postupkom izmjene područja i naziva Mjesnih odbora.
Zaključak se prilaže zapisniku.
Ad 3. Prijedlog zaključka o prijedlozima za revitalizaciju bivše tvornice Zagrepčanka,
Predsjednik daje uvodno obrazloženje te otvara raspravu.
U raspravi sudjeluju: Mladen Perica, Petra Bušelić, Goran Đulić, Frana Laća, Zvonimir Glavaš i Vesna Kušanić.
Predsjednik zaključio je raspravu i dao na glasovanje dopunjeni Prijedlog zaključka.

Vijeće je jednoglasno donijelo
Z A K LJ U Č A K

o prijedlozima sadržaja i prostornih karakteristika za gradski projekt Zagrepčanka.

Zaključak se prilaže zapisniku.

Ad 4. Prijedlog zaključka o davanju mišljenja o prijedlogu osiguravanja sredstava za 
          provođenje aktivnosti, programa i projekata u svrhu unapređenja kvalitete života 
          građana,
Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedlog zaključka.

Vijeće je jednoglasno donijelo
Z A K LJ U Č A K

o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana.
Zaključak se prilaže zapisniku.

Ad 5. Prijedlog zaključka o davanju mišljenja o Nacrtu prijedloga odluke o izmjeni 
          Odluke o mjestima za trgovinu na malo izvan prodavaonica i tržnica na malo i 
          mjestima za ugostiteljsku djelatnost izvan tržnica koje se obavljaju u kioscima i 
          vanjskom izgledu kioska,

Predsjednik daje uvodno obrazloženje te otvara raspravu.

U raspravi sudjeluje Frana Laća.
Predsjednik zaključio je raspravu i dao na glasovanje Prijedlog zaključka.

Vijeće je jednoglasno donijelo
Z A K LJ U Č A K

o davanju mišljenja o Nacrtu prijedloga odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.

Zaključak se prilaže zapisniku.

Ad 6. Prijedlog zaključka o očitovanju o zahtjevu društva „GIK grupa“ o mogućnosti 

          raspolaganja česticama 3718/1 i dr. sve k.o. Trnje u svrhu formiranja građevinske 
          čestice sukladno Urbanističkom planu uređenja Kruge,
Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedlog zaključka.

Vijeće je jednoglasno donijelo
Z A K LJ U Č A K

o očitovanju o zahtjevu društva „GIK grupa“ o mogućnosti raspolaganja česticama 3718/1 i dr. sve k.o. Trnje u svrhu formiranja građevinske čestice sukladno Urbanističkom planu uređenja Kruge.
Zaključak se prilaže zapisniku.

Ad 7. Prijedlog zaključka o davanju mišljenja o dužem radnom vremenu ugostiteljskog 
          objekta – bistro i pizzeria „STROSSMAYER“, Zagreb, Bednjanska 14,
Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedlog zaključka.

Vijeće je jednoglasno donijelo
Z A K LJ U Č A K

o davanju mišljenja o dužem radnom vremenu ugostiteljskog objekta – bistro i pizzeria „STROSSMAYER“, Zagreb, Bednjanska 14.
Zaključak se prilaže zapisniku.

Ad 8. Prijedlog zaključka o davanju mišljenja o zahtjevu za postavljanje pokretne 
          naprave – trampolina – k.č. 4853/9 k.o. Trnje,

Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedlog zaključka.

Vijeće je jednoglasno donijelo
Z A K LJ U Č A K

o davanju mišljenja o zahtjevu za postavljanje pokretne naprave – trampolina –
k.č. 4853/9 k.o. Trnje.
Zaključak se prilaže zapisniku.

Ad 9. Prijedlog zaključka o reviziji postavljenih reklamnih panoa na području Gradske 
          četvrti Trnje,

Predsjednik daje uvodno obrazloženje te otvara raspravu.

U raspravi sudjeluju: Frana Laća i Vladimir Dimić.
Predsjednik zaključio je raspravu i dao na glasovanje Prijedlog zaključka.

Vijeće je jednoglasno donijelo
Z A K LJ U Č A K

o reviziji postavljenih reklamnih panoa na području Gradske četvrti Trnje.
Zaključak se prilaže zapisniku.

Ad 10.
Komunalna problematika,
Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedloge zaključaka.

Vijeće je jednoglasno donijelo
Z A K LJ U Č A K
o postavljanju prometnog ogledala na spoju Zlarinske i Pašmanske ulice

i

Z A K LJ U Č A K

o postavljanju stupića u ulici Vranovina k.br. 29.
Zaključci se prilažu zapisniku.

Ad 11.
Pitanja i prijedlozi.
Predsjednik  informira prisutne da je u sklopu stogodišnjice osnutka NK Trnje održana prijateljska utakmica s GNK Dinamo te svečana sjednica u KD Vatroslava Lisinskog kojoj su prisustvovali predsjednik Republike Hrvatske, Zoran Milanović, mnogobrojni visoki uzvanici te predstavnici Gradske četvrti Trnje. Također obavještava da je na području stare tržnice Trnje započeo projekt revitalizacije tržnica pod nazivom „Kulturplac“.

Vladimir Dimić ponovno skreće pažnju na nelogičnosti u Lastovskoj ulici kod Osnovne škole Jure Kaštelana, te traži da struka premjesti postojeći pješački prijelaz. Obavještava prisutne da je sa ravnateljem OŠ Jure Kaštelana dogovorena sadnja 4 nova stabla u dvorištu škole te poziva članove Vijeća da sudjeluju u nabavi istih. O terminu sadnje naknadno će ih obavijestiti.

Rudolf Pristovnik se osvrće na izglasani Zaključak o inicijativi za postupkom izmjene područja i naziva mjesnih odbora. Naglašava da nije protiv smanjenja broja mjesnih odbora na području Gradske četvrti Trnje i smatra da se moglo predložiti spajanje još nekih mjesnih odbora kao na primjer Martinovka i „Marin Držić i izražava svoje nezadovoljstvo prijedlogom spajanja Mjesnog odbora Miramare s Mjesnim odborima Cvjetnica i Vrbik, budući se Vijeće Mjesnog odbora Miramare negativno izjasnilo o prijedlogu spajanja.

Zvonimir Glavaš informira prisutne o novom projektu participativnog buđetiranja u kojem će građani moći davati svoje prijedloge akcija za plan komunalnih aktivnosti Gradske četvrti Trnje. Poziva članove Vijeća da obavijeste građane o navedenom. Prijedlozi će se zaprimati od 1. do 16. listopada putem interneta ili osobnim dolaskom građana u sjedište Gradske četvrti.
Predsjednik zaključuje sjednicu.
Sjednica je završila u 19:22.
KLASA:024-08/24-002/219
UR.BROJ:251-13-11-17/005-24-3
Zagreb, 30. rujna 2024.
ZAPISNIK IZRADILA:
    
Daniela Vuković, v.r.        
PREDSJEDNIK
Vijeća Gradske četvrti Trnje
Goran Đulić, v.r.

Petar Anić Božić + + + + + + + + + +

Igor Bedeković + + + + + + + + + +

Petra Bušelić + + + + + + + + + +

Vladimir Dimić + + + + + + + + + +

Goran Đulić + + + + + + + + + +

Almasa Filipović + - + + + + + + + +

Zvonimir Glavaš + + + + + + + + + +

Šime Kovač + - + + + + + + + +

Vesna Kušanić + + + + + + + + + +

Frana Laća + + + + + + + + + +

Tomislav Medak + + + + + + + + + +

Mladen Perica + 0 + + + + + + + +

Rudolf Pristovnik + - + + + + + + + +

Marija Prša + + + + + + + + + +

Krešimir Ugarković + - + + + + + + + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Izvješće o glasanju na 40. sjednici Vijeća GČ Trnje


Na temelju članka 79. stavka 1. točke 11. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Vijeće Gradske četvrti Trnje, na 40. sjednici, 30. rujna 2024., donijelo je

 
ODLUKU

o izmjeni Poslovnika o radu Vijeća Gradske četvrti Trnje
 

 

Članak 1.
 

U Poslovniku o radu Vijeća Gradske četvrti Trnje (Službeni glasnik Grada Zagreba 35/22) u članku 42. stavku 2. riječ: „pet“ zamjenjuje se riječju: „sedam“.

Članak 2.
 

Ova odluka stupa na snagu osmoga dana od dana objave u Službenom glasniku Grada Zagreba.

 
KLASA: 024-08/24-002/219 

URBROJ: 251-13-11-17/001-24-4
Zagreb, 30. rujna 2024.

Predsjednik
Vijeća Gradske četvrti Trnje

Goran Đulić, v.r.
Na temelju članka 99. stavka 1. točke 10. Statuta Grada Zagreb (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), članka 15. točke 10. Pravila Gradske četvrti Trnje (od 35/22), Vijeće Gradske četvrti Trnje, na 40. sjednici, 30. rujna 2024. donijelo je

ZAKLJUČAK

o inicijativi za postupkom izmjene područja i naziva Mjesnih odbora 

1. Vijeće Gradske četvrti Trnje je raspravljalo o inicijativi za postupkom izmjene područja i naziva Mjesnih odbora.

2. Predlaže se spajanje Mjesnog odbora Vrbik sa Mjesnim odborom Cvjetnica i Mjesnim odborom Miramare, u cijelosti – bez dodatnih izmjena granica, sa sjedištem na adresi: Ulica Lavoslava Ružičke 26. Predlaže se da novi Mjesni odbor nosi naziv „Mjesni odbor Vrbik“.

3. Predlaže se spajanje Mjesnog odbora Cvjetno naselje sa Mjesnim odborom Savski kuti i Mjesnim odborom Veslačko naselje, u cijelosti – bez dodatnih izmjena granica, sa sjedištem na adresi: Aleja Vlade Antolića 2. Predlaže se da novi Mjesni odbor nosi naziv „Mjesni odbor Cvjetno naselje“.

4. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost

KLASA: 024-08/22-01/1200

URBROJ: 251-13-11-17/001-24-19

Zagreb, 30. rujna 2024.

Predsjednik

Vijeća Gradske četvrti Trnje

Goran Đulić, v.r.
Na temelju članka 28. Pravila Gradske četvrti Trnje  (Službeni glasnik Grada Zagreba 35/22 ), Vijeće Gradske četvrti Trnje, na 40. sjednici, 30. rujna 2024., donijelo je
ZAKLJUČAK
o prijedlozima sadržaja i prostornih karakteristika
za gradski projekt Zagrepčanka

 
1.   Nastavno na poziv Gradskog ureda za mjesnu samoupravu o iskazu potreba i prijedloga Vijeća gradske četvrti Trnje za gradski projekt Zagrepčanka, Vijeće se očituje kako slijedi:

Namjena
Naglasak treba biti na realizaciji društvenih i javnih, prvenstveno kulturnih te zelenih sadržaja, ali nisu isključene niti ostale namjene poput stanovanja (prvenstveno javno i priuštivo stanovanje), manjih sadržaja za sport i rekreaciju, manjih poslovnih ili ugostiteljskih sadržaja. Treba planirati raznovrsne i komplementarne namjene kako bi prostor u svako doba dana bio živ i dinamičan. Potrebno je konzultirati postojeće nekomercijalne korisnike i, ukoliko je moguće i stručno opravdano, uvažiti njihove potrebe i zahtjeve. Također treba imati na umu da se radi o području kojem potencijalno gravitiraju i druge gradske četvrti – Peščenica i Maksimir te bi trebalo ispitati i uvažiti njihove specifične potrebe ukoliko postoje.

Prostori koji su značajni kako za gradsku četvrt Trnje, tako i za grad u cjelini, a nedostaju na području Trnja, su sljedeći:
-        muzejsko galerijski centar
Na području Trnja ne postoji niti jedan muzej osim trenutno zatvorenog Hrvatskog željezničkog muzeja te se predlaže planirati muzejsko galerijski prostor kako bi se ponuda muzeja proširila iz najužeg središta grada i u širi centar. Moguće je povezivanje više tematski srodnih manjih muzeja uz zajedničko korištenje infrastrukture. 
Uz muzejski sklop predvidjeti multimedijalnu dvoranu koja bi služila ne samo za potrebe muzejskog centra, nego i za potrebe lokalne zajednice. Dvorana bi trebala omogućiti različite aktivnosti – filmske projekcije, koncerte, predstave, predavanja i slično.
-        prostor/hub za udruge civilnog društva i ateljei za umjetnike
Okupljanje udruga civilnog društva na jednom mjestu omogućit će lakši rad, suradnju i dijeljenje infrastrukture. Ovaj sadržaj je istovremeno komplementaran muzejsko galerijskom centru. Sve navedeno odnosi se i na ateljee za umjetnike gdje treba istaknuti da umjetnici već sada koriste prostor Zagrepčanke.

Od ostalih sadržaja predlaže se sljedeće:

-        sportski sadržaji
Zbog specifičnosti prostora koji je velikim dijelom pod nekim oblikom zaštite predlaže se planirati sportske sadržaje, isključivo kao popratni sadržaj koji ne zahtijeva ozbiljniju infrastrukturu, kao što je stolni tenis, šah i slično.

-        ugostiteljski sadržaji
Predlaže se planirati manje ugostiteljske prostore te eventualno prostor za manje    koncerte.
- dom za starije osobe 

- javno-zdravstveni sadržaji

- prostor za potrebe Civilne zaštite 
Također je potrebno posebno obratiti pozornost na otvorene prostore te zelene površine s dovoljno prostora za druženje. Sve vrijedno postojeće zelenilo treba zadržati i dopuniti novim zelenim površinama. Gdje god je moguće planirati zelene fasade i zelene krovove.

Prometno rješenje i prometna povezanost
Ostvariti kvalitetnu prometnu povezanost s ostalim dijelovima grada s naglaskom na javni i nemotorizirani prijevoz:
-        planirati stanicu gradske željeznice uz Branimirovu u blizini područja obuhvata,
-        planirati tramvajsku stanicu u sklopu realizacije tramvajske pruge u Heinzelovoj,
-        do realizacije tramvajske pruge planirati direktnu autobusnu liniju od središta grada,
-        planirati povezivanje na mrežu biciklističke infrastrukture, osobito na biciklističku magistralu u Branimirovoj ulici.

Prometno rješenje unutar obuhvata realizirati na sljedeći način:
-        formirati pješačku zonu, odnosno zonu nemotoriziranog prometa unutar većeg dijela obuhvata na način da se motorni promet odvija samo obodom zahvata,
-        u slučaju realizacije sadržaja koji zahtijeva veći broj parkirališnih mjesta, planirati podzemnu garažu na obodu zahvata,
-        osigurati jasnu, jednostavnu i ugodnu pješačku komunikaciju kroz prostor,
-        osigurati pristupačnost za osobe smanjene pokretljivosti i osobe s invaliditetom.

Kvaliteta ostvarenog prostora
Realizirani prostor treba biti inkluzivan, funkcionalan i raznovrstan te uključivati sadržaje u funkciji zajednice na razini gradske četvrti i grada u cjelini. Treba promovirati ekološku održivost kroz energetski učinkovite zgrade i zelene prometne opcije.

U pogledu razvojnih mogućnosti predlaže se primjena koeficijenta izgrađenosti nadzemno između 1.5 i 2.0, što bi omogućilo realizaciju od cca 145.000-195.000 m2. Veći koeficijent doveo bi do preizgrađenosti te stvaranja neugodnog i nekvalitetnog prostora.
Povijesna baština mora biti prezentirana na primjeren način uz očuvanje povijesnog identiteta industrijske arhitekture, no ne samo na estetskog razini već je važno obratiti pažnju i na socijalni identitet četvrti.
 2.  Ovaj se zaključak upućuje Gradskom uredu za mjesnu samoupravu, promet, civilnu zaštitu i sigurnost, Ulica kneza Branimira 71 b.

KLASA: 024-08/24-002/219

URBROJ: 251-13-11-17/005-24-5

Zagreb, 30. rujna 2024.

PREDSJEDNIK

VIJEĆA GRADSKE ČETVRTI TRNJE

Goran Đulić, v.r.

Na temelju članka 79. stavka 1. točke 6. Statuta Grada Zagreba (Službeni glasnik Grada Zagreba  23/16, 2/18, 23/18, 3/20, 3/21 i 11/21 – pročišćeni tekst i 16/22) i članka 15. stavka 6. Pravila Gradske četvrti Trnje (Službeni glasnik Grada Zagreba 35/22), Vijeće Gradske četvrti Trnje na 40. sjednici, 30. rujna 2024., donijelo je

Z A K L J U Č A K

 o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana

1. Vijeće Gradske četvrti Trnje suglasno je s prijedlogom Gradskog ureda za mjesnu samoupravu, promet, civilnu zaštitu i sigurnost za osiguravanje sredstava u svrhu provođenja Plana potreba za aktivnostima, programima i projektima unapređenja kvaliteta života građana.
2. Vijeće Gradske četvrti Trnje predlaže da se za naredno proračunsko razdoblje osiguraju sredstva za potrebe realizacije Plana u iznosu 20.000,00 eura.
3. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.

KLASA: 024-08/24-002/219

URBROJ: 251-13-11-17/001-24-6

Zagreb, 30. rujna 2024.

PREDSJEDNIK 

VIJEĆA GRADSKE ČETVRTI TRNJE

Goran Đulić, v.r.
Na temelju članka 86. stavak 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) i članka 17. Pravila Gradske četvrti Trnje  (Službeni glasnik Grada Zagreba 35/22), Vijeće Gradske četvrti Trnje, na 40. sjednici, 30. rujna 2024., donijelo je

ZAKLJUČAK

o davanju mišljenja o Nacrtu prijedloga odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

	1.
	Vijeće Gradske četvrti Trnje daje pozitivno mišljenje o Nacrtu prijedloga odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.



	2.

3.

4.      


	Vijeće predlaže uklanjanje na lokacijama:

· Avenija Marina Držića – Ulica grada Vukovara (jugozapad)

· Zlatarićev prilaz – trgovina mješovitom robom

· Zlatarićev prilaz – trgovina novinama i duhanskim prerađevinama

· Ulica Ljerke Šram kod doma zdravlja – mjesto broj 12.1.

Vijeće traži da se iz Nacrta ukloni: 

 - 5.Odranska ulica, ispred ulaza u Vjesnik - SAVSKI KUTI - 5.1.
-trgovina novinama i duhanskim prerađevinama (kiosk sa navedene lokacije je zatvoren te naknadno uklonjen)

 -  21.Savska cesta kod Veslačke ulice 14 b
- VESLAČKO NASELJE - 21.1.- trgovina novinama i duhanskim prerađevinama (kiosk sa navedene lokacije je uklonjen te se na istom mjestu nalazi zelena površina) 

Ovaj zaključak će biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove, Ulica Pavla Šubića 18.


KLASA: 024-08/24-001/1089

URBROJ: 251-13-11-17/001-24-8

Zagreb, 30. rujna 2024.

PREDSJEDNIK 

VIJEĆA GRADSKE ČETVRTI TRNJE

Goran Đulić, v.r.
Na temelju članka 28. Pravila Gradske četvrti Trnje  (Službeni glasnik Grada Zagreba 35/22 ), Vijeće Gradske četvrti Trnje, na 40. sjednici, 30. rujna 2024., donijelo je

Z A K LJ U Č A K
o očitovanju o zahtjevu društva „GIK grupa“ o mogućnosti raspolaganja česticama k.č.br.3718/1 i dr. sve k.o. Trnje u svrhu formiranja građevne čestice sukladno Urbanističkom planu uređenja Kruge

1. Vijeće Gradske četvrti Trnje  nije suglasno s raspolaganjem česticom k.č.br. 3718/1 i dr., sve k.o. Trnje u svrhu formiranja građevne čestice sukladno Urbanističkom planu uređenja Kruge.
2. Lokacija na kojoj se formira nova građevinska čestica sukladno Urbanističkom planu uređenja Kruge nalazi se na reprezentativnom gradskom potezu u obuhvatu vizurnog koridora Središnje osi, između zgrade NSK i Trnjanske ceste, odnosno unutar vizurnih linija Most slobode – crkva sv. Marka i Most slobode – Katedrala. Zbog iznimnog značaja lokacije ne samo za gradsku četvrt Trnje, nego i za grad u cjelini, Vijeće je stava da je za predmetnu gradnju potrebno provesti javni arhitektonski natječaj uz prethodno izrađen program koji uvažava osobitost lokacije.


3. U dopisu upućenom Vijeću 7. svibnja 2024. godine, a proslijeđeno Vijeću mjesnog odbora, navedeno je kako je društvo GIK grupa d.o.o. podnijelo zahtjev za davanje pisane suglasnosti kao dokaza pravnog interesa u svrhu ishođenja građevinske dozvole radi izgradnje građevine. Uvidom u Informacijski sustav prostornog uređenja utvrđeno je da je za predmetnu lokaciju dana 19. srpnja 2024. godine, podnesen zahtjev za ishođenje lokacijske dozvole klasa UP/I-350-05/24-01/000219 za izgradnju poslovne građevine. Vijeće ukazuje na neusklađenost zahtjeva sa stvarnim stanjem predmeta.


4. Uvidom u priloženu dokumentaciju utvrđeno je da je za predmetnu lokaciju izrađen parcelacijski elaborat. Budući da je udio zemljišta u vlasništvu Grada neznatno manji od polovice površine novoformirane čestice, Vijeće smatra da je od interesa za Grad nužna dodatna provjera ove činjenice, budući da se radi o jedinstvenoj lokaciji kojoj treba pristupiti s dužnom pažnjom jer eventualni drugačiji odnos vlasništva ima za posljedicu drugačiji pravni položaj Grada kao vlasnika zemljišta. 

5. Uvidom u priloženo idejno rješenje Vijeće utvrđuje da u istom ne nalaze nikakvi numerički podaci o veličini građevine koji su nužni za informirano donošenje mišljenja u pogledu usklađenosti planirane gradnje s Urbanističkim planom uređenja Kruge. Također smatra da oblikovanje građevine i uređenje parcele ne korespondiraju značaju lokacije. 
6. Vijeće smatra da je lokacija posebno vrijedna te da je potrebno iznimno provjeriti predloženo Idejno rješenje u smislu provedbe javnog natječaja, mimo prethodno uvjetovanih propozicija propisivanja javnog natječaja. Uz to, Vijeće napominje da se svakako treba očuvati mogućnost realizacije reprezentativnog lica ove ključne gradske prometnice i jednog od glavnih ulaza u Grad. (negativan primjer je volumen i oblikovanje zgrade poliklinike Agram u neposrednoj blizini lokacije) te smatramo da je potrebno pokušati izbjeći sličan propust.
7. Vijeće traži da se u sklopu eventualne realizacije gradnje na predmetnoj lokaciji svakako preispita mogućnost predviđanja pješačkog koridora ispod Ulice Hrvatske bratske zajednice uz osiguranje prilaznog koridora u sklopu predmetnog obuhvata.

Prethodnim, neizvedenim arhitektonskim projektom „Fontana“ predviđalo se izvesti i drugi pješački pothodnik ispod HBZ – iz smjera Trnjanske ulice. Dva pothodnika su izvedena ispod zapadnog koridora HBZ kojima bi trebala korespondirati dva na istočnoj strani, međutim izmjenama projekta „Fontana“ ispod istočnog koridora HBZ izveden je samo jedan, iz smjera ulice I. Trnjanski zavoj (ulica bez nogostupa, zavojita, nepregledna) tako da time ne zadovoljava širu uporabu. Zbog toga se predlaže da se isti takav pothodnik predvidi na rubu predloženog zahvata i uklopi u rješenje ili barem mogućnost buduće izvedbe istog.
8. Vijeće traži da se u sklopu eventualne realizacije gradnje na predmetnoj lokaciji svakako preispita mogućnost rezerviranja i formiranja većeg poslovnog prostora sa pristupom dostavnim vozilima, osiguranjem skladišnog prostora i drugo kako bi se stvorili preduvjeti za smještaj velike prodavaonice za potrebe sve većeg broja stanovnika mjesnog odbora i šire. 

9. Vijeće Gradske četvrti Trnje traži da se u sklopu eventualne realizacije gradnje na predmetnoj lokaciji svakako predvidi adekvatan prostor (cca 150 m2) za potrebe Gradskog ureda za mjesnu samoupravu, promet, civilnu zaštitu i sigurnost, odnosno prvenstveno za potrebe Mjesnog odbora Trnje koji djeluje u prostoru koji nije u vlasništvu Grada Zagreba.

10. Vijeće ističe da je u tijeku procedura izmjene i dopune Generalnog urbanističkog plana grada Zagreba za koje su definirana tri glavna cilja, a to su javne potrebe i javni interes, Zagreb zeleniji grad i revalorizacija i unaprjeđenje prostornih kvaliteta te se očekuje njegovo donošenje do kraja godine. Vijeće smatra da je u interesu stanovnika Trnja i Zagreba da se ovaj prostor uredi u skladu s odredbama planiranih izmjena i dopuna, a ne s odredbama važećeg GUP-a, jer će se na taj način osigurati veća kvaliteta prostora.  
11. Ovaj se zaključak upućuje Gradskom uredu za upravljanje imovinom i stanovanje, Odjel za upravljanje zemljištima, Ulica Eugena Kumičića 5 i Gradskom uredu za mjesnu samoupravu, promet, civilnu zaštitu i sigurnost, Ulica kneza Branimira 71 b.
KLASA:024-08/24-001/690
URBROJ:251-13-11-17/005-24-4
Zagreb, 30. rujna 2024.

PREDSJEDNIK

Vijeća Gradske četvrti Trnje

Goran Đulić, v.r.

Na temelju članka 17. Pravila Gradske četvrti Trnje  (Službeni glasnik Grada Zagreba 35/22), Vijeće Gradske četvrti Trnje, na 40. sjednici, 30. rujna 2024., donijelo je

Z A K LJ U Č A K

o davanju mišljenja o dužem radnom vremenu ugostiteljskog objekta – bistro i pizzeria „STROSSMAYER“, Zagreb, Bednjanska 14

1. Vijeće Gradske četvrti Trnje daje pozitivno mišljenje o dužem radnom vremenu ugostiteljskog objekta – bistro i pizzeria „Strossmayer“, Zagreb, Bednjanska 14,  dana 8. studenog 2024. do 4.00 sata idućeg dana, radi organiziranja proslave momačke večeri.

2. Ovaj zaključak dostavlja se Gradskom uredu za gospodarstvo, ekološku održivost i strategijsko planiranje, Odjel za gospodarske djelatnosti i rad.
KLASA: 024-08/24-001/1157

URBROJ: 251-13-11-17/005-24-2

Zagreb, 30. rujna 2024.







                                       PREDSJEDNIK

VIJEĆA GRADSKE ČETVRTI TRNJE

Goran Đulić, v.r.

Na temelju članka 28. Poslovnika o radu Vijeća Gradske četvrti Trnje  (Službeni glasnik Grada Zagreba 35/22), Vijeće Gradske četvrti Trnje, na 40. sjednici, 30. rujna 2024., donijelo je

Z A K LJ U Č A K

o davanju mišljenja o zahtjevu za postavljanje pokretne naprave – trampolina –  Prisavlje 2/Cvjetna cesta (iza Boćarskog doma)

1. Vijeće Gradske četvrti Trnje daje pozitivno mišljenje o zahtjevu R.H., vlasnik obrta za usluge „Resulto“, Zagreb, Josipa Pupačića 6, za postavljanje pokretne naprave – trampolina – Prisavlje 2/ Cvjetna cesta, iza Boćarskog doma, za razdoblje od 1. listopada 2024. do 31. prosinca 2024.
2. Ovaj zaključak upućuje se Gradskom uredu za obnovu, izgradnju, prostorno uređenje, graditeljstvo i komunalne poslove, Trg Stjepana Radića 1.

KLASA:024-08/24-001/1140

URBROJ:251-13-11-17/005-24-2

Zagreb, 30. rujna 2024.
PREDSJEDNIK

VIJEĆA GRADSKE ČETVRTI TRNJE

Goran Đulić, v.r.
Na temelju članka 28. Pravila Gradske četvrti Trnje  (Službeni glasnik Grada Zagreba 35/22 ), Vijeće Gradske četvrti Trnje, na 40. sjednici, 30. rujna 2024., donijelo je

ZAKLJUČAK

o reviziji postavljenih reklamnih panoa na području Gradske četvrti Trnje

1. Vijeće Gradske četvrti Trnje ovim zaključkom traži reviziju postavljenih reklamnih panoa na području Gradske četvrti Trnje.

2. Vijeće od nadležnih ureda traži provjeru stanja na terenu te ukoliko su utvrđeni prekršaji sukladno pravilnicima i potencijalno uklanjanje istih.

3. Vijeće navodi primjere kršenja Pravilnika o postavljanju zaštitnih naprava, tvrtke, natpisa, jarbola, reklama i reklamnih panoa na području Grada Zagreba (službeni glasnik Grada Zagreba 5/11 i 7/12), dalje Pravilnik:

· Europlakat d.o.o. je postavio na k.č. 2203/2, k.o. Trnje led display veličine 118,66 m² na adresi: Avenija Marina Držića, jugozapadno od Vukovarske ulice

· Nedopuštena pozicija u samoj zoni raskrižja (Članak 32., stavak 5 Pravilnika)

· Nedopušteni međusobni razmak, nema razmaka uopće, dopušten od 100 metara (Članak 32., stavak 10)

· Pozicioniran u istom vizurnom pravcu sa drugim tipom reklamnih panoa (Članak 15, stavak 4 Pravilnika)

· ima nedozvoljenu površinu, značajno veću od iznimno dopuštenih 100 m² (Članak 34/Članak 29., stavak 4 Pravilnika)

· Europlakat d.o.o. je postavio na k.č. 3402, k.o. Trnje led display veličine  46,65 m², adresa: Slavonska avenija, sjeverno od Usorske ulice

· Nedopuštena pozicija u samoj zoni raskrižja (Članak 32., stavak 5 Pravilnika)

· Pozicioniran u istom vizurnom pravcu sa drugim tipom reklamnih panoa (Članak 15, stavak 4 Pravilnika)

· Europlakat d.o.o. je postavilo 2018. godine dva komada billboard panoa na adresi: križanje Slavonske avenije i ulice Kruge (Slimska ulica 1)

· nisu na dopuštenom međusobnom razmaku od 50 metara (Članak 31., stavak 15.)

· nisu postavljeni okomito na os prometnice (članak 31., stavak 13)

· nalaze se u istom vizurnom pravcu sa drugim tipom reklamnih panoa (Članak 15, stavak 4)

· nedopušteno se nalaze u samoj zoni raskrižja (Članak 31., stavak 6)

· postavljeni su na nedopuštenoj udaljenosti od kolnika (Članak 31, stavak 7)

· Postava je izvedena na javnoj čestici (5583/29 i 5583/4, Trnje)

· Panoi su prijavljeni 6. ožujka 2023. godine komunalnom redarstvu (klasa 363-04/23-007/379)

· Ugovor 805076 je datiran 19. svibnja 2023. godine, a naplata je u V zoni, dok se u naravi nalaze uz Slavonsku aveniju, što je posebna, skuplja zona, sve definirano  Pravilnikom o kriterijima za određivanje naknade za postavljanje ploča s natpisom, plakata, zastavica na jarbolima, reklama i reklamnih panoa
· Croatia plakat d.o.o. (PIO d.o.o.) je postavilo 2009. godine  jedan osvijetljeni billboard pano na adresi: Avenija većeslava Holjevca, uz Trnjansku cestu 118, k.č. 3733, k.o. Trnje

· Pano nije na dopuštenom međusobnom razmaku od 50 metara (Članak 31., stavak 15.)

· nije postavljen okomito na os prometnice (članak 31., stavak 13)

· nalazi se u istom vizurnom pravcu sa drugim tipom reklamnih panoa (Članak 15, stavak 4) 

· postavljen je na nedopuštenoj udaljenosti od kolnika (Članak 31, stavak 7)

·  Ugovor 805750 je datiran 15. ožujka 2023. godine, a naplata je u V zoni, dok se u naravi nalaze uz Aveniju Većeslava Holjevca, što je posebna, skuplja zona, Rješenje je izdano 16. svibnja 2023. godine sve definirano  Pravilnikom o kriterijima za određivanje naknade za postavljanje ploča s natpisom, plakata, zastavica na jarbolima, reklama i reklamnih panoa

· Tvrtka PIO d.o.o. postavila je u lipnju 2023. godine osam samostojećih billboard panoa na adresi: Slavonska, istočno od ulice Trnjanska struga V, k.č. 5583/4 i 4217/1 k.o. Trnje

· Razmaka između panoa nema, tj. panoi nisu na dopuštenom međusobnom razmaku od 50 metara (Članak 31., stavak 15.)

· Nedopuštena pozicija u samoj blizini stabala i grmlja (Članak 31., stavak 12)

· postavljeni su na nedopuštenoj udaljenosti od kolnika (Članak 31, stavak 7)

· nisu postavljeni okomito na os prometnice (članak 31., stavak 13)

· nalaze se u istom vizurnom pravcu sa drugim tipom reklamnih panoa (Članak 15, stavak 4) 

· nedopušteno se nalaze u samoj zoni raskrižja (Članak 31., stavak 6)

· Postava je izvršena neovlašteno na zemljište Grada Zagreba

· Ugovor 822639 je datiran 31. svibnja 2023. godine, a naplata je u V zoni, dok se u naravi nalaze uz Slavonsku aveniju, što je posebna, skuplja zona sve definirano  Pravilnikom o kriterijima za određivanje naknade za postavljanje ploča s natpisom, plakata, zastavica na jarbolima, reklama i reklamnih panoa

· Europlakat d.o.o. je postavio 2023. godine led display veličine 51,84 m², na adresi: Trnjanski zavoj III 18 (Ulica Hrvatske bratske zajednice, sjeverno od Nacionalne i sveučilišne knjižnice), k.č. 1282, k.o. Trnje

· Nedopušteno se nalazi u istom vizurnom pravcu sa drugim tipom reklamnih panoa (Članak 15, stavak 4) 

· nedopuštena udaljenosti od kolnika (Članak 32, stavak 6)

4. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove i Gradskom kontrolnom uredu.

 KLASA: 024-08/24-002/219
 URBROJ: 251-13-11-17/001-24-7
 Zagreb, 30. rujna 2024.

PREDSJEDNIK 

VIJEĆA GRADSKE ČETVRTI TRNJE

Goran Đulić, v.r.
Na temelju članka 28. Poslovnika o radu Vijeća Gradske četvrti Trnje  (Službeni glasnik Grada Zagreba 35/22), Vijeće Gradske četvrti Trnje, na 40. sjednici, 30. rujna 2024., donijelo je

Z A K LJ U Č A K

o postavljanju prometnog ogledala na spoju Zlarinske i Pašmanske ulice

1. Vijeće Gradske četvrti Trnje suglasno je s Zaključkom Vijeća Mjesnog odbora Sigečica, KLASA:024-08/24-003/1725, URBROJ:251-13-11-17/002-24-4 od 28. kolovoza 2024., te predlaže postavljanje prometnog ogledala na spoju Zlarinske i Pašmanske ulice.

2. Ovaj se zaključak dostavlja Gradskom uredu za mjesnu samoupravu, promet, civilnu 

zaštitu i sigurnost, Sektoru za promet. 

KLASA: 024-08/24-002/219

URBROJ: 251-13-11-17/005-24-8

Zagreb, 30. rujna 2024.

PREDSJEDNIK

VIJEĆA GRADSKE ČETVRTI TRNJE

Goran Đulić, v.r.
Na temelju članka 28. Poslovnika o radu Vijeća Gradske četvrti Trnje  (Službeni glasnik Grada Zagreba 35/22), Vijeće Gradske četvrti Trnje, na 40. sjednici, 30. rujna 2024., donijelo je

Z A K LJ U Č A K

o postavljanju stupića u ulici Vranovina k.br. 29

1. Vijeće Gradske četvrti Trnje suglasno je s Zaključkom Vijeća Mjesnog odbora „Marin Držić“, KLASA:024-08/24-003/1529, URBROJ:251-13-11-17/006-24-5 od 29. kolovoza 2024., te traži postavljanje stupića u ulici Vranovina, ispred k.br. 29, kako bi se spriječilo nepropisno parkiranje na nogostupu.

2. Sastavni dio ovog zaključka je Zaključak Vijeća Mjesnog odbora „Marin Držić“.

3. Ovaj se zaključak dostavlja Gradskom uredu za mjesnu samoupravu, promet, civilnu 

zaštitu i sigurnost, Sektoru za promet. 

KLASA: 024-08/24-002/219

URBROJ: 251-13-11-17/005-24-9

Zagreb, 30. rujna 2024.

PREDSJEDNIK

VIJEĆA GRADSKE ČETVRTI TRNJE

Goran Đulić, v.r.

